CELEX: 62019CN0002
Language: sk
Date: 2019-01-04 00:00:00
Title: Vec C-2/19: Návrh na začatie prejudiciálneho konania, ktorý podal Riigikohus (Estónsko) 4. januára 2019 – A. P./Riigiprokuratuur

11.3.2019   
            
            
               SK
            
            
               Úradný vestník Európskej únie
            
            
               C 93/34
            
         
      Návrh na začatie prejudiciálneho konania, ktorý podal Riigikohus (Estónsko) 4. januára 2019 – A. P./Riigiprokuratuur
      (Vec C-2/19)
      (2019/C 93/44)
      Jazyk konania: estónčina
      
         Vnútroštátny súd, ktorý podal návrh na začatie prejudiciálneho konania
      
      Riigikohus
      
         Účastníci konania pred vnútroštátnym súdom
      
      
         Navrhovateľ kasačného opravného prostriedku: A. P.
      
         Ďalší účastník konania: Riigiprokuratuur
      
         Prejudiciálna otázka
      
      Je uznanie rozsudku členského štátu a dohľad nad jeho výkonom v súlade s rámcovým rozhodnutím Rady 2008/947/SVV (1) z 27. novembra 2008 o uplatňovaní zásady vzájomného uznávania na rozsudky a probačné rozhodnutia na účely dohľadu nad probačnými opatreniami a alternatívnymi sankciami aj vtedy, keď rozsudok ukladá odsúdenej osobe trest odňatia slobody s podmienečným odkladom výkonu trestu bez ďalších povinností, takže jej jediná povinnosť spočíva v tom, aby počas probačnej doby nespáchala nový úmyselný trestný čin (ide o podmienečný odklad výkonu trestu v zmysle § 73 estónskeho Trestného zákonníka)?
      
         (1)  Rámcové rozhodnutie Rady 2008/947/SVV z 27. novembra 2008 o uplatňovaní zásady vzájomného uznávania na rozsudky a probačné rozhodnutia na účely dohľadu nad probačnými opatreniami a alternatívnymi sankciami (Ú. v. EÚ L 337, 2008, s. 102).